Llista i classifica les entitats que s'esmenten al text:
Marta Estrada i Miyares (Granollers, Vallès Oriental, 1946) és una investigadora catalana, oceanògrafa i biòloga marina. Els seus estudis es basen en la caracterització fisiològica i en l'impacte ecològic de les algues i del fitoplàncton. Filla de pares aficionats a l'arqueologia, Marta Estrada va néixer a Granollers. Va iniciar els seus estudis a l'Escola Municipal del mateix municipi i va prosseguir-los a l'Institut Verdaguer de Barcelona. Es va llicenciar amb matrícula d'honor en Ciències Biològiques l'any 1968 i en Medicina i Cirurgia el 1970 a la Universitat de Barcelona. A la fi dels seus estudis universitaris va ser guardonada amb el Premi Extraordinari de Llicenciatura, el Premi Nacional Fi de Carrera i el Llaç de l'Orde Civil d'Alfons X el Savi, tots tres rebuts el 1969. Un any abans, el 1968, havia rebut una beca del Pla de Formació del Personal Investigador per fer una tesi sota la direcció de Ramon Margalef i López a l'Institut d'Investigacions Pesqueres (IIP), que va presentar el 1976 amb el nom Estudis sobre les poblacions d'organismes aquàtics en medi no uniforme i per la qual se li va atorgar el títol de doctora en Biologia amb el Premi Extraordinari de Doctorat de la Universitat de Barcelona. En paral·lel, a finals de la dècada de 1960, Estrada va participar com a membre de l'equip científic en diverses campanyes del vaixell oceanogràfic Cornide de Saavedra, que va donar suport a les investigacions oceanogràfiques espanyoles. Hi va participar realitzant diverses funcions, com el control de l'ordinador de bord, la determinació de la clorofil·la i la producció primària i la presa de dades en continu de temperatura, salinitat i nutrients. El 1971, va guanyar la plaça de col·laboradora científica amb destí a IIP, actualment l'Institut de Ciències del Mar de Barcelona (ICM-CSIC), tot i que no en va fer ús fins al 1972, quan va tornar d'una estada de sis mesos a EUA becada per l'Institute of International Education, que li va servir per també ampliar els estudis que va començar durant la seva tesi. Allà va treballar, entre d'altres, a l'Institut Oceanogràfic de Woods Hole i a bord del vaixell oceanogràfic costa-riqueny Thompson. A mitjans de la dècada de 1970, es va començar a especialitzar en l'ecologia del fitoplàncton i en les poblacions d'algues nocives, de les quals va investigar els mecanismes de control de les seves proliferacions. Va participar en dos programes oceànics estatunidencs destacats —el Coastal Upwelling Ecosystems Analysis (CUEA) i la Organization of Persistent Upwelling Structures (OPUS)— i va realitzar expedicions al Perú, Costa Rica novament, el nord-oest d'Àfrica i Califòrnia, resultat d'una col·laboració d'intercanvi de científics entre l'IIP i la Universitat de Washington. Durant aquesta etapa va dur a terme estudis exhaustius de la productivitat del fitoplàncton i de la seva biomassa, consum de nitrat, i composició natural. Després va continuar centrant la seva investigació en el fitoplàncton i en la seva interacció amb l'ecosistema global marí. Va formar part d'exploracions oceanogràfiques al mar Mediterrani i als oceans Atlàntic, Àrtic i Antàrtic. Pel que fa a aquest últim, destaca l'expedició que va compartir amb la també oceanògrafa catalana Josefina Castellví i Piulachs el 1984 a bord del vaixell argentí Almirante Irizar (dirigida per Antoni Ballester i Nolla). Amb aquest expedició, Estrada i Castellví es van convertir en les primeres espanyoles en trepitjar l'Antàrtida. Ja entrada la dècada de 1980, va ser cap del Departament de Biologia marina i Oceanografia de l'ICM de Barcelona del CSIC, i entre 1995 i 1997 va ser directora de l'Institut. Fins a l'actualitat ha publicat un gran nombre de treballs en revistes internacionals especialitzades, així com llibres i capítols de volums sobre oceanografia. També ha participat en conferències i congressos, ha dirigit diversos doctorands, ha supervisat nombrosos investigadors postdoctorals, ha impartit classes a les Universitats de Barcelona, Les Palmas de Gran Canaria  i la Internacional Menéndez Pelayo  i, des de 1989, ha format part del Comitè Editorial de Scientia Marina.
Marta Estrada i Miyares : estudiós/científic, Granollers : Entitat_Geopolítica, Vallès Oriental : Entitat_Geopolítica, Marta Estrada : estudiós/científic, Universitat de Barcelona : educació, Pla de Formació del Personal Investigador : organització, Ramon Margalef i López : estudiós/científic, Estrada : estudiós/científic, IIP : organització, EUA : Entitat_Geopolítica, Institute of International Education : organització, Institut Oceanogràfic de Woods Hole : organització, Institut Verdaguer : educació, Barcelona : Entitat_Geopolítica, Institut d'Investigacions Pesqueres (IIP) : organització, Institut de Ciències del Mar de Barcelona (ICM-CSIC) : organització, Coastal Upwelling Ecosystems Analysis (CUEA) : organització, Organization of Persistent Upwelling Structures (OPUS) : organització, Perú : Entitat_Geopolítica, Costa Rica : Entitat_Geopolítica, Àfrica : ubicació, Califòrnia : Entitat_Geopolítica, Universitat de Washington : educació, mar Mediterrani : cos_aquàtic, oceans Atlàntic : cos_aquàtic, Àrtic : cos_aquàtic, Antàrtic : cos_aquàtic, Josefina Castellví i Piulachs : estudiós/científic, Antoni Ballester i Nolla : estudiós/científic, Castellví : estudiós/científic, Antàrtida : ubicació, Departament de Biologia marina i Oceanografia : organització, ICM : organització, CSIC : organització, Les Palmas de Gran Canaria : Entitat_Geopolítica, Internacional Menéndez Pelayo : educació, Comitè Editorial de Scientia Marina : organització